A Cremonával kezdenek
Közel tízórás buszút után érkezett meg a szlovéniai Kranjba, a LEN-kupa második selejtezõjének helyszínére a Szeged Beton VE férfi vízilabdacsapata. A Gyöngyösi-legénység este 8 órától edzésen ismerkedett meg a mától vasárnapig tartó viadalnak helyt adó uszodával.
A továbbjutás kiharcolása, azon belül is a csoportgyõzelem megszerzése a cél – ezzel a feladattal vágott neki a kranji útnak tegnap reggel 7.30-kor a Szeged Beton VE férfi vízilabdacsapata.
Az élen végezni
Nem túlzás az elvárás, hiszen a mostani LEN-kupa ellenfelek ereje azért jócskán elmarad az Euroliga, Camogliban megtapasztalt triójától (Mladost Zagreb, Pro Recco, Volgograd). Természetesen arról szó sincs, hogy a betonosok lenéznék az olasz Cremonát, az orosz CSZK WMF Moszkvát és a házigazda Triglav Kranjt, de mind nevekre, mind pedig tudásra a Szeged kiemelkedik a kvartettbõl. Persze, a meccsek nem a parton, esélylatolgatásokkal, „okoskodásokkal", hanem a vízben dõlnek el; ott kell majd megmutatni, hogy ki az úr a háznál. A papírforma pedig csak akkor realizálódik, ha a Beton igazi csapatként funkcionál majd – legalábbis ez a véleménye Gyöngyösi András vezetõedzõnek. Aki ismeri az egykori 230-szoros válogatottat, az jól tudja, nála annál nagyobb bûn nem létezik, mint ha valaki vét a csapategység ellen.
Festõi környezet
Az együttes Dunaföldvár, Siófok, Nagykanizsa érintésével jutott el Lentibe, ahol a Márton pincében elfogyasztott finom ebéd után meg sem állt a Ljubljana, Maribor és Celje után a negyedik legnagyobb szlovén városig. A Száva és a Kokra folyó között elhelyezkedõ, 51 ezer lakosú Kranj festõi környezetben, 385 méterrel a tengerszint felett, az Alpok lábainál terül el. A szegediek délután 5 órára érkeztek meg a Gorenjska régió központjába.
Olimpia bajnok ellenfél
A játékosok egybõl elfoglalták szállásaikat a háromcsillagos Hotel Creinában, majd miután regenerálódtak – a buszon töltött 600 kilométer azért egy kicsit húzós volt –, elindultak az edzésre. A körülményeket figyelembe véve, elég frissen mozogtak Molnár Péterék. „Ez jó jel, a péntek esti, olaszok elleni csata elõtt" – jegyezte meg Veres Iván bácsi, a klub felügyelõ bizottságának tagja, a Szeged egykori edzõje.
A Sydneyben olimpiai bajnokságot nyert Kemény-csapat centerével, Varga Zsolttal felálló Bissolati Cremonával ma 19 órakor csap össze a Szeged Beton, utána a Triglav Kranjjal, majd a CSZK Moszkvával találkozik a gárda.